Nelspruit-boer erg met graaf aangerandArgieffoto: Reint Dykema Kol. Leonard Hlati, polisiewoordvoerder, het aan Maroela Media gesê Gerhard Kunneke (69) het omstreeks 21:00 na buite gestap toe hy deur vyf verdagtes oorval is. Die verdagtes het Kunneke en sy vrou, Lynette (67), binne die huis vasgebind en met ŉ graaf aangerand. Hulle is albei ernstig beseer. Volgens Hlati het die rowers met vier vuurwapens, twee televisies en selfone met ŉ gesamentlike waarde van R50 000 gevlug. Hlati het ŉ beroep gedoen op enigiemand met meer inligting om lt.kol. Erold Ströh by 079 497 6817 te kontak. ŉ Saak van huisbraak word ondersoek.